Държавен вестник, бр. 58, 2019 г., стр. 59

БРОЙ  58	
Д Ъ Р Ж А В Е Н  В Е С Т Н И К 	
СТР.  59  
Допуснато е съществено нарушение на 
изиск­ването по чл. 28, ал. 2 ЗНА (ред., ДВ, 
бр. 46 от 2007 г.), тъй като докладът на вноси-
теля към проекта за ПМС № 348 от 3.11.2014 г. 
не съдържа каквито и да било мотиви във 
връзка с приемането на тези разпоредби от 
наредбата. Изложени са единствено съображе-
ния за прецизиране на текстове. За причините, 
поради които се въвеждат изискванията по 
чл. 14, ал. 4, 5, 6 и 7 и чл. 23, ал. 3, 4, 5 и 6  
от наредбата, целите, които се поставят, и 
очакваните резултати не са изложени никак-
ви мотиви. Такива не се съдържат и в други 
помощни или придружаващи документи.  
От доклада не става ясно и в какво се изразя-
ва прецизирането на разпоредбите, относими 
към режима за образуване или регистриране 
на цените на тези лекарствени продукти.  
С оспорените разпоредби се въвежда задъл-
жение за притежателите на разрешения за 
паралелен внос или паралелна дистрибуция 
на лекарствени продукти да подават заявление 
за образуване на цена, съответно заявление за 
регистриране на цена, и да провеждат само­
стоятелно административно производство пред 
Националния съвет по цени и реимбурсиране 
на лекарствените продукти за ценообразуване 
по отношение на лекарствените продукти с 
разрешения за паралелен внос или паралелна 
дистрибуция. До създаването на тези разпо-
редби цените на лекарствените продукти от 
паралелен внос са подлежали на определяне 
по друг начин, поради което е следвало да се 
обоснове настъпилата съществена промяна. 
Изложените съображения, че измененията 
в чл. 14 от наредбата касаят страните, в 
които цените на лекарствените продукти се 
използват като референтни за целите на це-
нообразуването, се отнасят до изменението 
на други, различни текстове – тези на чл. 14, 
ал. 1, т. 4 и чл. 33, ал. 2 от наредбата, и са 
неотносими към създаването и изменението 
на процесните оспорени разпоредби. Липсва 
посочване и обосноваване по отношение на 
чл. 14, ал. 4 – 7, чл. 23, ал. 3 – 6 от наредбата 
защо се предлага промяна в реда за образуване 
или регистриране на цените, отделно за при-
тежателите на разрешения за паралелен внос, 
както и на целите, които ще се постигнат с 
въвеждането на тези разпоредби и очакваните 
резултати. Липсата на изискуеми мотиви е 
съществено и неотстранимо нарушение на 
процедурните правила, препятстващи и въз-
можността за проверка законосъобразността 
на подзаконовия нормативен акт в оспорените 
му части. Като е достигнал до същите изво-
ди, първоинстанционният съд е постановил 
правилен съдебен акт, който в тази си част 
следва да се остави в сила.
Обжалваното решение следва да се остави 
в сила и в частта на присъдените разноски 
независимо от частичното прекратяване на 
оспорването. На основание чл. 143, ал. 1 АПК 
подателят на жалбата има право на разноски 
при прекратяване на делото поради оттегляне 
на оспорения от него акт. В случая изменени-
ето на текстове от наредбата има последицата 
на оттеглен административен акт, поради което 
в тежест на ответника по жалбата следва да 
са направените от жалбоподателя разноски.
В производството пред касационния съд 
разноски не се претендират и съответно не 
се присъждат такива.
Мотивиран така, Върховният администра-
тивен съд, петчленен състав на първа колегия,
Р Е Ш И :
Обезсилва Решение № 16155 от 20.12.2018 г. 
на Върховния административен съд, осмо отде-
ление, постановено по адм. дело № 8935/2018 г. 
по описа на ВАС, в частта, в която са отме-
нени чл. 14, ал. 4, чл. 23, ал. 3, чл. 34, чл. 43, 
ал. 1, изр. 3, чл. 43, ал. 2, изр. 3, чл. 43, ал. 3, 
изр. 3, чл. 43, ал. 4, изр. 3 и чл. 57б, ал. 2 от 
Наредбата за условията, правилата и реда 
за регулиране и регистриране на цените на 
лекарствените продукти, приета с ПМС № 97 
от 19.04.2013 г. (ДВ, бр. 40 от 2013 г., в сила 
от 30.04.2013 г.), и прекратява производството 
в посочената част.
Оставя в сила Решение № 16155 от 
20.12.2018 г. на Върховния административен 
съд, осмо отделение, постановено по адм.
дело № 8935/2018 г. по описа на ВАС, в ос-
таналата му част. 
Решението е окончателно.
Председател: 
Георги Чолаков
5644